Үҙенсәлекле ҡуҙғытҡыс (релизер) ҡабул иткәндә агрессив тәртип башлана, уның сифатында ғәҙәттә еҫ, тауыш сигналдары һәм башҡа берәмектең төҫ элементтары сығыш яһай. Агрессив ҡылыҡтың сағылышы организмдың эске торошона бәйле. Күпселек хайуандарҙа агрессия үрсеү осоронда күҙәтелә. Был күренеш ҡоштар һәм территориаль балыҡтар миҫалында яҡшы өйрәнелгән. Үрсеү осоронда уларҙа (ата йән эйәләрендә) агрессияны участка сигенә яҡынлашҡан көндәш тыуҙыра.